Lokað verður hjá okkur í jólafríinu vegna lokunar Grensáslaugar . Síðasti tími fyrir jól verður föstudaginn 20.12.2019 . Fyrsti tíminn á nýju ári verður mánudaginn 6.1.2020 . Þau kort sem enn eru í gildi við lokun frystast þangað til við opnum aftur og taka því sjálfkrafa aftur gildi 6.1 . Allar fyrirspurnir um gildistíma korta skal senda á netfangið okkar medgongusund@medgongusund.is Sundleikfimi hjá sjúkraþjálfurum Meðgöngusund er sundleikfimi fyrir barnshafandi konur . Áhersla er lögð á stöðugleikaþjálfun fyrir mjóbak og mjaðmagrind . Einnig eru gerðar liðkandi og styrkjandi æfingar fyrir allan líkamann . Góð reynsla er því komin á Meðgöngusund og hefur það reynst sérstaklega vel til að minnka verki frá stoðkerfinu , auk þess sem það er bjúgminnkandi . Flestar konur koma vegna meðmæla frá ljósmóður , lækni eða sjúkraþjálfara . - Einnig vil ég þakka ykkur kærlega fyrir frábæra leikfimi og fræðslu , hvílíkur munur að geta haldið heilsu út meðgönguna . Ég gekk síðast með fyrir 9 árum og gat varla hreyft mig vegna verkja í stoðkerfinu frá miðri meðgöngu . Núna byrjaði ég í sundinu þegar ég fór að finna til og náði með ykkar hjálp að stoppa verkina ! - Meðgöngusundið er kennt alla virka daga og eru bæði hádegis - og kvöldtímar í boði .